

**Еуразиялық экономикалық комиссия Алқасының 2012 жылғы 28 маусымдағы № 96 шешіміне өзгерістер енгізу туралы**

Еуразиялық экономикалық комиссия Алқасының 2015 жылғы 1 желтоқсандағы № 157 шешімі

      Еуразиялық экономикалық комиссиясы туралы ереженің (2014 жылғы 29 мамырдағы Еуразиялық экономикалық одақ туралы шарттың № 1 қосымшасы) 3-тармағының 2-тармақшасына, 14-тармағына және 43-тармағының 2-тармақшасына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Еуразиялық экономикалық комиссия Алқасының "Кеден одағының сыртқы шекарасы арқылы өткізу пункттерінің ақпараттық-анықтамалық тізбесі туралы" 2012 жылғы 28 маусымдағы № 96 шешіміне өзгерістер енгізілсін.

      2. Армения Республикасының Үкіметі мен Қырғыз Республикасының Үкіметі бір ай мерзім ішінде атқарушы биліктің Еуразиялық экономикалық одақтың кедендік шекарасы арқылы өткізу пункттерінің ақпараттық-анықтамалық тізбесінің өздеріне қатысты бөлігін қалыптастыруға жауапты уәкілетті органдарын белгілесін және бұл туралы Еуразиялық экономикалық комиссияны хабардар етсін.

      Армения Республикасының және Қырғыз Республикасының уәкілетті органдары 2 ай ішінде Еуразиялық экономикалық одақтың кедендік шекарасы арқылы өткізу пункттерінің ақпараттық-анықтамалық тізбесіне енгізу үшін мәліметтерді Еуразиялық экономикалық комиссия Алқасының 2012 жылғы 28 маусымдағы № 96 шешімімен бекітілген нысан бойынша Еуразиялық экономикалық комиссияға жолдасын.

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *В. Христенко* |

|  |  |
| --- | --- |
|  | Еуразиялық экономикалық комиссия Алқасының 2015 жылғы 1 желтоқсандағы № 157 шешіміне ҚОСЫМША |

**Еуразиялық экономикалық комиссия Алқасының 2012 жылғы 28 маусымдағы № 96 шешіміне енгізілетін ӨЗГЕРІСТЕР**

      1. Атауындағы және 1-тармақтағы "Кеден одағының сыртқы шекарасы" деген сөздер "Еуразиялық экономикалық одақтың кедендік шекарасы" деген сөздермен ауыстырылсын.

      2. Көрсетілген Шешіммен бекітілген Кеден одағының сыртқы шекарасы арқылы өткізу пункттерінің ақпараттық-анықтамалық тізбесі нысанында:

      а) атауындағы "Кеден одағының сыртқы шекарасы" деген сөздер "Еуразиялық экономикалық одақтың кедендік шекарасы" деген сөздермен ауыстырылсын;

      б) кестеде:

      "Беларусь Республикасы" бөлімі алдынан мынадай мазмұндағы "Армения Республикасы" бөлімімен толықтырылсын:

|  |  |  |  |  |
| --- | --- | --- | --- | --- |
| Армения Республикасы | | | | |
|  |  |  |  |  |
| Барлығы: | | | | |

      "Қазақстан Республикасы" бөлімінен кейін мынадай мазмұндағы "Қырғыз Республикасы" бөлімімен толықтырылсын:

|  |  |  |  |  |
| --- | --- | --- | --- | --- |
| Қырғыз Республикасы | | | | |
|  |  |  |  |  |
| Барлығы: | | | | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК